สมชัย ถาม ปชป.-จุรินทร์ ลบคลิปทำไม แนะ อัจฉริยะ ขอ ดีอีเอส ดึงข้อมูล
สมชัย ศรีสุทธิยากร อดีต กกต. โพสต์ถาม เพจ ปชป.-จุรินทร์ลบคลิปทำไม แนะอัจฉริยะขอ ดีอีเอส ดึงข้อมูลคลิปของรมว.พาณิชย์ ไว้เป็นหลักฐาน หลังถูกฟ้องว่าใส่ร้าย ทำให้เสียหายเมื่อเวลา 22.08 น. วันที่ 10 เม.ย. 2563 นายสมชัย ศรีสุทธิยากร อดีต กกต. โพสต์เฟซบุ๊กในหัวข้อ แล้วทำไมต้องไปลบคลิป ใจความว่า เพจของพรรคประชาธิปัตย์ และเพจของคุณจุรินทร์ เคยลงคลิปการไปตรวจเยี่ยมโรงงานผลิตหน้ากากอนามัย ที่ปากเกร็ด เมื่อวันที่ 30 ม.ค. 2563 และมีการตั้งโต๊ะแถลงว่า หน้ากากอนามัยมีเพียงพอ มีสินค้าในสต๊อก 200 ล้านชิ้น มีศักยภาพการผลิต 100 ล้านชิ้นต่อเดือน หลังจากนั้นสองเดือนก็มีการชี้แจงว่า ได้สื่อสารผิดไป ไม่ใช่สต๊อกแต่เป็นวัตถุดิบ มีคนเชื่อบ้าง ไม่เชื่อบ้าง แต่ก็ไม่มีใครไปหาเรื่องต่อ วันนี้พอมีการฟ้องคุณอัจฉริยะ เรื่องนำเข้าข้อมูลที่เป็นเท็จเข้าสู่ระบบคอมพิวเตอร์ ผมเลยกลับหาคลิปเก่า 2 ชิ้นดังกล่าว ปรากฏว่า มีการลบออกจากเพจไปแล้วทั้งคู่ไม่รู้จะลบทำไม เพราะสำนักข่าวต่างๆ แม้กระทั่งข่าวประชาสัมพันธ์ของกระทรวงพาณิชย์ก็ยังลงข้อความเดียวกัน แล้วคลิปดังกล่าวคุณสนธิ ลิ้มทองกุล แกก็เอาไปออกในรายการไลฟ์สดของแก (Sondhi Talk (ผู้เฒ่าเล่าเรื่อง) EP.27) ยิ่งลบคนยิ่งอยากดู แปลกดีนะครับและต่อมาเมื่อเวลา 12.30 น. วันที่ 11 เม.ย. 2563 นายสมชัยโพสต์ต่ออีกครั้งว่า แนะให้คุณอัจฉริยะ ไปขอให้กระทรวงดีอีเอส ดึงข้อมูลที่เพจของพรรค และ รมต. เคยโพสต์ แล้วลบไปด้วยครับ (วันที่โพสต์ คือ วันที่ 31 มกราคม 2563 ครับ) พร้อมกับโพสต์รูปแบนเนอร์ที่นายชาญกฤช เดชวิทักษ์ ผู้ช่วยรัฐมนตรีประจำนายกรัฐมนตรี ปฏิบัติงานกระทรวงการคลัง ที่พูดถึงการดึงข้อมูลที่ลบไปแล้ว เมื่อวันที่ 10 เม.ย.ที่ผ่านมา ว่า ผู้ที่โพสต์หมิ่น รัฐบาลมีความผิดตามมาตรา 136 มีโทษขั้นสูงจำคุกหนึ่งปีหรือปรับ 20000 บาทหรือทั้งจำทั้งปรับและแม้ว่าผู้โพสต์จะลบข้อความไปแล้วแต่ทางกระทรวงดิจิทัลเพื่อเศรษฐกิจและสังคม (ดีอีเอส) สามารถดึงข้อมูลที่ลบไปแล้วกลับมาได้
สมชัย ศรีสุทธิยากร อดีต กกต. โพสต์ถาม เพจ ปชป.-จุรินทร์ลบคลิปทำไม แนะอัจฉริยะขอ ดีอีเอส ดึงข้อมูลคลิปของรมว.พาณิชย์ ไว้เป็นหลักฐาน หลังถูกฟ้องว่าใส่ร้าย ทำให้เสียหาย 
โควิด-19,ไวรัสโคโรน่า,ไวรัสโคโรนา,สมชัย ศรีสุทธิยากร,อัจฉริยะ เรืองรัตนพงศ์,จุรินทร์ ลักษณวิศิษฏ์,ลบคลิป,ข่าวทั่วไป